CELEX: 62010CA0004
Language: hu
Date: 2011-07-14 00:00:00
Title: C-4/10. és C-27/10. sz. ügy: A Bíróság (első tanács) 2011. július 14-i ítélete (Korkein hallinato-oikeus (Finnország) előzetes döntéshozatal iránti kérelme) — A Bureau National Interprofessionnel du Cognac által kezdeményezett eljárások (110/2008/EK rendelet — Szeszes italok földrajzi árujelzői — Időbeli hatály — Földrajzi árujelzőt tartalmazó védjegy — A földrajzi árujelzőt sértő helyzetet előidéző használat — Az ilyen védjegy lajstromozásának megtagadása vagy törlése — Rendelet közvetlen alkalmazhatósága)

10.9.2011   
            
            
               HU
            
            
               Az Európai Unió Hivatalos Lapja
            
            
               C 269/8
            
         A Bíróság (első tanács) 2011. július 14-i ítélete (Korkein hallinato-oikeus (Finnország) előzetes döntéshozatal iránti kérelme) — A Bureau National Interprofessionnel du Cognac által kezdeményezett eljárások
   (C-4/10. és C-27/10. sz. ügy) (1)
   
   (110/2008/EK rendelet - Szeszes italok földrajzi árujelzői - Időbeli hatály - Földrajzi árujelzőt tartalmazó védjegy - A földrajzi árujelzőt sértő helyzetet előidéző használat - Az ilyen védjegy lajstromozásának megtagadása vagy törlése - Rendelet közvetlen alkalmazhatósága)
   2011/C 269/13
   Az eljárás nyelve: finn
   
      A kérdést előterjesztő bíróság
   
   Korkein hallinato-oikeus
   
      Az alapeljárás felei
   
   A Bureau National Interprofessionnel du Cognac által kezdeményezett eljárások
   
      Az eljárásban részt vesz: Gust. Ranin Oy
   
      Tárgy
   
   Előzetes döntéshozatal iránti kérelem — Korkein hallinto-oikeus — A védjegyekre vonatkozó tagállami jogszabályok közelítéséről szóló, 1988. december 21-i 89/104/EGK első tanácsi irányelv (HL L 40., 1. o.; magyar nyelvű különkiadás 17. fejezet, 1. kötet, 92. o.), valamint a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról, valamint az 1576/89/EK tanácsi rendelet hatályon kívül helyezéséről szóló, 2008. január 15-i 110/2008/EK európai parlamenti és tanácsi rendelet (HL L 39., 16. o.) 16. és 23. cikkének értelmezése — A védjegyek és az oltalom alatt álló földrajzi árujelzők közötti kapcsolat — A többek között a „Cognac” földrajzi árujelzőt tartalmazó ábrás védjegy olyan szeszes italok tekintetében történő lajstromozása, amelyek nem felelnek meg az e földrajzi árujelző használatára vonatkozó feltételeknek.
   
      Rendelkező rész
   
   
               1.
            
            
               A szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról, valamint az 1576/89/EK tanácsi rendelet hatályon kívül helyezéséről szóló, 2008. január 15-i 110/2008/EK európai parlamenti és tanácsi rendeletet alkalmazni kell az e rendelet alapján oltalom alatt álló földrajzi árujelzőt tartalmazó védjegy lajstromozásának érvényességére irányuló vizsgálat során, amennyiben a lajstromozásra az említett rendelet hatályba lépése előtt sor került.
            
         
               2.
            
            
               A 110/2008 rendelet 23. és 16. cikkét úgy kell értelmezni, hogy:
               
                           —
                        
                        
                           a hatáskörrel rendelkező nemzeti hatóságoknak e rendelet 23. cikkének (1) bekezdése alapján meg kell tagadniuk vagy érvényteleníteniük kell azon védjegy lajstromozását, amely oltalom alatt álló földrajzi árujelzőt tartalmaz, és nem vonatkozik rá az ugyanezen cikk (2) bekezdésében szereplő időbeli eltérés, ha e védjegy használata az említett rendelet 16. cikkében említett bármelyik helyzetet idézné elő;
                        
                     
                           —
                        
                        
                           az előzetes döntéshozatalra előterjesztett második kérdésben szereplőhöz hasonló helyzet, vagyis amikor egy földrajzi árujelzőt vagy ezen árujelzőnek megfelelő kifejezést és annak fordítását tartalmazó védjegyet az ezen árujelző által megkövetelt előírásoknak nem megfelelő szeszes italok tekintetében lajstromoznak, az a 110/2008 rendelet 16. cikkében előírt egyéb szabályok esetleges alkalmazásának sérelme nélkül az ezen 16. cikk a) és b) pontjában szereplő helyzetek hatálya alá tartozik.
                        
                     
         
      (1)  HL C 63., 2010.3.13.